મકર : સપ્તાહના આરંભે તમારા દિલમાં પ્રેમની કુંપળો ફુટશે. પ્રિયપાત્ર સાથે મુલાકાતની શક્યતા વધશે. પ્રેમની અભિવ્યક્તિમાં તમે આગળ આવશો પરંતુ ખાસ કરીને પાત્રની પસંદગીમાં તમે ખોટા ભ્રમમાં ન રહો તેનો ખ્યાલ રાખજો. હાલમાં વિવાહિતોને સંતાનો પ્રત્યે વધુ લાગણી રહેશે અને તેમના માટે ખર્ચ થઈ શકે છે. સપ્તાહના પૂર્વાર્ધમાં નોકરિયાતોને ઉપરી અધિકારીઓ સાથે અગત્‍યની ચર્ચા થશે.તમે જોમ અને જુસ્સા સાથે પોતાના કાર્યો પાર પાડીને સહકર્મીઓ અને મેજનેન્ટ સૌને ચોંકાવી દો તેવું પણ બની શકે છે. કાયદાકીય બાબતોમાં હાલમાં સંભાળવું પડશે. પ્રતિષ્ઠા સંબંધિત પ્રશ્નોમાં ખર્ચની શક્યતા રહે. ઉત્તરાર્ધના સમયમાં શક્ય હોય તો પૈતૃક મિલકતો સંબંધિ પ્રશ્નો છંછેડવા નહીં અન્યથા તમારી વિરુદ્ધમાં નિર્ણય આવી શકે છે. સપ્તાહના મધ્યમાં જીવનસાથી જોડે તમે વધુ નીકટ આવશો. ભાગીદારી કે નવા કરારો માટે આ સમય સારો છે પરંતુ અતિ ઉતાવળમાં આવવાના બદલે નાનમાં નાના પાસાનો વિચાર કરીને આગળ વધજો. તા. 8ના રોજ સ્વાસ્થ્યની વધુ કાળજી લેવી પડશે. ખાસ કરીને બ્લડપ્રેશર, હૃદયના ધબકારાની અનિયમિતતા, આંખોમાં બળતરા, પીઠદર્દ થઈ શકે છે. આ સમયમાં આપને ગૂઢ અને આધ્યાત્મિક જ્ઞાનમાં રુચિ જાગશે.